CELEX: 32008L0076
Language: sk
Date: 2008-07-25 00:00:00
Title: Smernica Komisie 2008/76/ES z  25. júla 2008 , ktorou sa mení a dopĺňa príloha I k smernici Európskeho parlamentu a Rady 2002/32/ES o nežiaducich látkach v krmivách pre zvieratá (Text s významom pre EHP)

26.7.2008   
            
            
               SK
            
            
               Úradný vestník Európskej únie
            
            
               L 198/37
            
         
      SMERNICA KOMISIE 2008/76/ES
   z 25. júla 2008,
   ktorou sa mení a dopĺňa príloha I k smernici Európskeho parlamentu a Rady 2002/32/ES o nežiaducich látkach v krmivách pre zvieratá
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/32/ES zo 7. mája 2002 o nežiaducich látkach v krmivách pre zvieratá (1), a najmä na jej článok 8 ods. 1,
   keďže:
   
               (1)
            
            
               V smernici 2002/32/ES sa ustanovuje, že používanie výrobkov určených na výživu zvierat, v ktorých obsah nežiaducich látok prekračuje najvyššie prípustné množstvá stanovené v prílohe I k tejto smernici, je zakázané.
            
         
               (2)
            
            
               Na základe nedávneho vývoja technických poznatkov v oblasti prípravy krmiva pre ryby pri čoraz častejšom využívaní morských kôrovcov, akým je napr. morský krill, ako kŕmnej suroviny v krmivách pre ryby, sa prehodnotenie najvyššieho prípustného množstva fluóru v krmive pre ryby ukázalo ako opodstatnené. Zo stanoviska Európskeho úradu pre bezpečnosť potravín (EFSA) z 22. septembra 2004 (2) vyplýva, že zvýšenie najvyššieho prípustného množstva pre fluór v krmive pre ryby by nemalo predstavovať neprijateľné riziko pre zdravie zvierat a ľudí. Pokiaľ ide o rastliny druhu Lolium temulentum a Lolium remotum, EFSA vo svojom stanovisku z 25. januára 2007 (3) odporúča v ich prípade zrušiť samostatné položky, pod ktorými sú zaradené, a stanoviť maximálny obsah všeobecne pre semená burín a nepomleté a nerozdrvené ovocie obsahujúce alkaloidy, glukozidy alebo ostatné toxické látky, ktoré sú uvedené v riadku 14 prílohy I k smernici 2002/32/ES.
            
         
               (3)
            
            
               Pokiaľ ide o DDT, mal by sa do riadku v prílohe I k smernici 2002/32/ES, v ktorom je uvedený, pridať názov DDD, keďže tento názov sa pre metabolity dichlórdifenyl-dichlóretánu používa častejšie ako TDE (4).
            
         
               (4)
            
            
               Pokiaľ ide o marhule (Prunus armeniaca L.) a mandle horké (Prunus dulcis var. amara alebo Prunus amygdalus Batsch var. amara), zo stanoviska EFSA vydaného 23. novembra 2006 (5) vyplýva, že požiadavka, podľa ktorej nesmú byť marhule a horké mandle prítomné v množstvách, ktoré možno kvantitatívne stanoviť, nie je nevyhnutná pre ochranu zdravia zvierat a ľudí a že stačí stanoviť najvyššie prípustné množstvá všeobecne pre kyselinu kyanovodíkovú, ako sa uvádza v riadku 8 prílohy I k smernici 2002/32/ES. Z tohto dôvodu je vhodné zrušiť špecifické požiadavky týkajúce sa marhúľ a horkých mandlí.
            
         
               (5)
            
            
               Ľaničník siaty (Camelina sativa) je uvedený v prílohe k smernici 2002/32/ES a semená a plody tohto druhu rastlín a takisto ich spracované deriváty môžu byť v krmivách prítomné len v stopových množstvách, ktoré nemožno kvantitatívne stanoviť.
            
         
               (6)
            
            
               Ľaničník siaty sa ako olejnatá rastlina opäť dostáva do pozornosti v súvislosti s rastúcim dopytom po alternatívnych nízkonákladových olejninách s možnosťou využitia vedľajších produktov z olejnín v krmivách pre zvieratá. Zo stanoviska EFSA vydaného 27. novembra 2007 (6) vyplýva, že požiadavka, podľa ktorej nesmú byť rastliny Camelina sativa a ich deriváty prítomné v množstvách, ktoré možno kvantitatívne stanoviť, nie je nevyhnutná pre ochranu zdravia zvierat a ľudí za predpokladu, že množstvo všetkých glukozinolátov v potrave neohrozuje zdravie zvierat a ľudí. Ochrana zdravia zvierat a ľudí pred toxickými účinkami glukozinolátov je zaistená v ustanovení týkajúcom sa prchavého horčicového oleja v kompletnom krmive, pre ktorý je najvyššie prípustné množstvo vyjadrené ako alylizotiokyanáty, keďže toxicita glukozinolátov je podľa stanoviska EFSA všeobecne pripisovaná (izo)tiokyanátom. Z tohto dôvodu je vhodné v prílohe I k smernici 2002/32/ES zrušiť požiadavku, podľa ktorej nesmie byť ľaličník siaty prítomný v množstvách, ktoré možno kvantitatívne stanoviť.
            
         
               (7)
            
            
               Smernica 2002/32/ES by sa preto mala zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 2002/32/ES sa mení a dopĺňa v súlade s prílohou k tejto smernici.
   Článok 2
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. apríla 2009. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 25. júla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 140, 30.5.2002, s. 10. Smernica naposledy zmenená a doplnená smernicou Komisie 2006/77/ES (Ú. v. EÚ L 271, 30.9.2006, s. 53).
   
      (2)  Stanovisko vedeckého panelu pre kontaminanty v potravinovom reťazci Európskeho úradu pre bezpečnosť potravín (EFSA) prijaté 22. septembra 2004 na základe žiadosti Komisie týkajúcej sa fluóru ako nežiaducej látky v krmivách pre zvieratá. http://www.efsa.europa.eu/EFSA/Scientific_Opinion/opinion_contam08_ej100_fluorine_en1,0.pdf
   
      (3)  Stanovisko vedeckého panelu pre kontaminanty v potravinovom reťazci Európskeho úradu pre bezpečnosť potravín (EFSA) prijaté 25. januára 2007 na základe žiadosti Európskej komisie týkajúcej sa pyrolizidínových alkaloidov ako nežiaducich látok v krmivách pre zvieratá. http://www.efsa.europa.eu/EFSA/Scientific_Opinion/contam_ej447_op_pyrrolizidine%20alkaloids%20in%20feed_en.pdf
   
      (4)  Stanovisko vedeckého panelu pre kontaminanty v potravinovom reťazci Európskeho úradu pre bezpečnosť potravín (EFSA) prijaté 22. novembra 2006 na základe žiadosti Komisie týkajúcej sa DDT ako nežiaducej látky v krmivách pre zvieratá. http://www.efsa.europa.eu/EFSA/Scientific_Opinion/contam_ej447_op_pyrrolizidine%20alkaloids%20in%20feed_en.pdf
   
      (5)  Stanovisko vedeckého panelu pre kontaminanty v potravinovom reťazci Európskeho úradu pre bezpečnosť potravín (EFSA) prijaté 23. novembra 2006 na základe žiadosti Komisie týkajúcej sa kyanogénnych zlúčenín ako nežiaducich látok v krmivách pre zvieratá. http://www.efsa.europa.eu/EFSA/Scientific_Opinion/CONTAM_ej434_op_cyanogenic_compounds_in_feed_en,1.pdf
   
      (6)  Stanovisko vedeckého panelu pre kontaminanty v potravinovom reťazci Európskeho úradu pre bezpečnosť potravín (EFSA) prijaté 27. novembra 2007 na základe žiadosti Komisie týkajúcej sa glukozinolátov ako nežiaducich látok v krmivách pre zvieratá. http://www.efsa.europa.eu/EFSA/Scientific_Opinion/contam_op_ej590_glucosinolates_en.pdf
   
      PRÍLOHA
      Príloha I k smernici 2002/32/ES sa mení a dopĺňa takto:
      
                  1.
               
               
                  Riadok 3, Fluór, sa nahrádza týmto textom:
                  
                              Nežiaduce látky
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva v prepočte na 12 % vlhkosť
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „3.
                                       
                                       
                                          Fluór (1)
                                          
                                       
                                    
                           
                              Kŕmne suroviny okrem:
                           
                           
                              150
                           
                        
                              
                                          —
                                       
                                       
                                          krmív živočíšneho pôvodu okrem morských kôrovcov, napr. morský krill
                                       
                                    
                           
                              500
                           
                        
                              
                                          —
                                       
                                       
                                          morských kôrovcov, napr. morský krill
                                       
                                    
                           
                              3 000
                           
                        
                              
                                          —
                                       
                                       
                                          fosfátov
                                       
                                    
                           
                              2 000
                           
                        
                              
                                          —
                                       
                                       
                                          uhličitanu vápenatého
                                       
                                    
                           
                              350
                           
                        
                              
                                          —
                                       
                                       
                                          oxidu horečnatého
                                       
                                    
                           
                              600
                           
                        
                              
                                          —
                                       
                                       
                                          vápenatých morských rias
                                       
                                    
                           
                              1 000
                           
                        
                              Vermikulit (E 561)
                           
                           
                              3 000 (2)
                              
                           
                        
                              Doplnkové krmivá:
                           
                           
                               
                           
                        
                              
                                          —
                                       
                                       
                                          s obsahom ≤ 4 % fosforu
                                       
                                    
                           
                              500
                           
                        
                              
                                          —
                                       
                                       
                                          s obsahom > 4 % fosforu
                                       
                                    
                           
                              125 na 1 % fosforu
                           
                        
                              Kompletné krmivá okrem:
                           
                           
                              150
                           
                        
                              
                                          —
                                       
                                       
                                          kompletných krmív pre hovädzí dobytok, ovce a kozy
                                       
                                    
                           
                               
                           
                        
                              
                                          —
                                       
                                       
                                          počas laktácie
                                       
                                    
                           
                              30
                           
                        
                              
                                          —
                                       
                                       
                                          ostatných
                                       
                                    
                           
                              50
                           
                        
                              
                                          —
                                       
                                       
                                          kompletných krmív pre ošípané
                                       
                                    
                           
                              100
                           
                        
                              
                                          —
                                       
                                       
                                          kompletných krmív pre hydinu
                                       
                                    
                           
                              350
                           
                        
                              
                                          —
                                       
                                       
                                          kompletných krmív pre kurčatá
                                       
                                    
                           
                              250
                           
                        
                              
                                          —
                                       
                                       
                                          kompletných krmív pre ryby
                                       
                                    
                           
                              350
                           
                        
            
                  2.
               
               
                  Riadok 14, Semená burín a nepomleté a nerozdrvené ovocie obsahujúce alkaloidy, glykozidy alebo ostatné toxické látky, sa nahrádza týmto textom:
                  
                              Nežiaduce látky
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva v prepočte na 12 % vlhkosť
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „14.
                                       
                                       
                                          Semená burín a nepomleté a nerozdrvené ovocie obsahujúce alkaloidy, glukozidy alebo ostatné toxické látky, samostatne alebo v kombinácii vrátane:
                                       
                                    
                           
                              všetky krmivá
                           
                           
                              3 000
                           
                        
                              Durmana obyčajného (Datura stramonium L.)
                           
                           
                               
                           
                           
                              1 000“
                           
                        
            
                  3.
               
               
                  Riadok 21, DDT, sa nahrádza týmto textom:
                  
                              Nežiaduce látky
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva v prepočte na 12 % vlhkosť
                           
                        
                              (1)
                           
                           
                              (2)
                           
                           
                              (3)
                           
                        
                              „DDT [suma DDT-, DDD- (alebo TDE-) a DDE-izomérov vyjadrená ako DDT]
                           
                           
                              všetky krmivá okrem:
                           
                           
                              0,05
                           
                        
                              
                                          —
                                       
                                       
                                          tukov a olejov
                                       
                                    
                           
                              0,5“
                           
                        
            
                  4.
               
               
                  Riadok 28, Marhuľa obyčajná – Prunus armeniaca L., riadok 29, Mandľa horká – Prunus dulcis (Mill.) D. A. Webb var. amara (DC.) Focke [= Prunus amygdalus Batsch var. amara (DC.) Focke] a riadok 31, Ľaničník siaty – Camelina sativa (L.) Crantz sa vypúšťajú.
               
            
         (1)  Maximálne úrovne sa týkajú analytického určenia fluóru, pričom extrakcia sa vykonáva v kyseline chlorovodíkovej 1 N počas 20 minút pri okolitej teplote. Rovnocenné postupy extrakcie sa môžu uplatňovať v prípade, ak možno dokázať, že použitý postup extrakcie má rovnocennú účinnosť extrakcie.
      
         (2)  Úrovne sa na účely zníženia najvyšších prípustných množstiev preskúmajú k 31. decembra 2008.“